Source: http://www.bihon.ro/csm-csu-oradea-a-castigat-meciul-cu-bc-csu-sibiu-si-leaga-victoriile-in-top-6/1800406
Timestamp: 2018-08-15 19:02:42+00:00

Document:
CSM CSU Oradea a câștigat meciul cu BC CSU Sibiu și leagă victoriile în Top 6 - BIHON
la	18. martie 2017 21:48	 Reactualizat la:	 19. martie 2017 14:04
Campioana României a dispus de BC CSU Sibiu cu scorul de 84-72.
CSM CSU Oradea a confirmat forma bună în care se află şi în meciul de sâmbătă, cu echipa sibiană, de care a trecut fără prea mari emoţii. Acesta a fost cel de-al patrulea succes consecutiv al echipei noastre în Top 6, care s-a apropiat la numai un punct de ocupantele locurilor 2 şi 3, Steaua CSM, respectiv BC CSU Sibiu.
Formaţia orădeană şi-a adjudecat primele două sferturi, scor la pauza mare 39-34, pentru a se desprinde apoi în sfertul trei, când avantajul său a luat proporţii, ajungând la 17 puncte, scor 66-49 (’30). CSM CSU a gestionat bine sfertul patru şi finalul meciului, impunându-se în cele din urmă cu 84-72. Echipa noastră a realizat din nou un meci solid, cu o prestaţie colectivă remarcabilă, superioară oaspeţilor. Aşa cum ne-au obişnuit în ultimele partide, gazdele au forţat ritmul de joc în ultimele două sferturi, pe fondul unei apărări mai exacte şi mai agresive.
Etapa viitoare, prima din returul Top 6, CSM CSU Oradea va juca în deplasare cu lidera clasametului, U BT Cluj-Napoca.
CSM CSU Oradea – BC CSU Sibiu 84-72 (16-14, 23-20, 27-17, 18-21)
CSM CSU Oradea: Zeno 7, Nicoară 13 (1×3), Denison 9, Franklin 9 (1), Mandache 13 (1), Barnette 15 (1), Petrişor 5 (1), Ţîbîrnă 4, Pasalic 9 (3). Nu au jucat: Nicolescu, Sg. Pop. Antrenor: Cristian Achim. Asistenţi: Milşan Mitrovic, Marius Marinău
BC CSU Sibiu: Hardy 3, Paliciuc 15 (2×3), B. Popescu, Lalovic 4, Mijajlovic 13 (3), Tincu 3 (1), Dragoste 8 (2), Copper Williams 14, D. Gheorghe 4, Davis 8. Antrenor: Dan Fleşeriu. Asistent: Cătălin Vulc
Arbitri: Marius Ciulin, Bukuresti László, Dragoş Nicolae. Comisar FR Baschet: Viorel Constantinescu
Taguri: BC CSU Sibiu, CSM CSU Oradea, oradea, victorie

References: CSM 
 CSM 
 CSM 

CSM 

CSM 
 CSM